ועדת הכספים, כנסת 17, פרוטוקול מספר 769, 2008-05-05 09:00

אמנון כהן: בוקר טוב.

אמנון כהן: אני פותח את ישיבת ועדת הכספים.

אמנון כהן: הנושא הראשון שעל סדר היום הוא הצעת חוק לתיקון פקודת מס הכנסה (תיקון מספר 162), התשס"ח-2007.

יהודה נסרדישי: אדוני היושב-ראש, מקום שני הוא מקום מכובד.

אמנון כהן: מכובד מאוד אבל אני אוהב מקום ראשון שהוא תמיד יותר מכובד.

אמנון כהן: היכן שהיינו ולאן שהגענו, ההישג היה אדיר.

יהודה נסרדישי: ברשותך, אני אפתח בכמה מלים.

יהודה נסרדישי: כמו שאמרת אדוני היושב-ראש, ב-15 בינואר היינו כאן בוועדת הכספים והצגנו את החוק שעבר בקריאה ראשונה.

יהודה נסרדישי: בשלהי הדיון התעוררו מספר השגות או מחלוקות בין לשכת עורכי הדין לבין רשות המסים.

יהודה נסרדישי: אכן מאז ועד לפני כחודש ישבנו אתם במספר דיונים וכל ההדורים יושרו והוכנסו בהצעת החוק המתוקנת.

יהודה נסרדישי: אמר היום ידידי, חברי, מלומדי מאיר לינזן מלשכת עורכי הדין שיש לו עוד הערה או שתיים שרק אתמול העבירו אליו.

יהודה נסרדישי: אנחנו נשמע את ההערות האלה, אבל אחרי שנעבור את ההשגות האלה, יש הסכמה מלאה לגבי הצעת החוק.

אמנון כהן: נשמע את ההערה ולאחר מכן נקבל את ההתייחסות שלכם.

מאיר לינזן: אני מאשר את מה שאמר ידידי יהודה נסרדישי.

מאיר לינזן: רשות המסים ניהלה הליך מסודר ותקין של שמיעת ההערות ורוב ההערות נכנסו להצעה.

מאיר לינזן: כמובן שיש נושאים עליהם לא הוסכם, דבר שגם הוא לגיטימי.

מאיר לינזן: אני מודה על ההזדמנות שניתנת לי להעיר הערות אחרונות.

מיכל דויטש-הנר: אנחנו נעשה את זה לקראת החקיקה של הנאמנויות וגם צריכות להיות כאן התאמות לסעיפים שיתוקנו במסגרת חקיקת העולים.

מיכל דויטש-הנר: שם נעשה את המפגש בין הנאמנויות לבין הדין החדש שיחול על העולים, אם וכאשר ההצעה תגיע לכלל מימוש.

יהודה נסרדישי: אגב, את ההערה הזאת שמענו ואכן אתה צודק.

יהודה נסרדישי: באותה מסגרת, כמו שאמרה מיכל, של העולים החדשים שבגינה יש כבר תזכיר חוק, אנחנו ניתן דעתנו על כך.

אמנון כהן: אתם אומרים שאין בעיה.

יהודה נסרדישי: אין בעיה.

מאיר לינזן: לגבי סעיף 9.

מאיר לינזן: שר האוצר מוסמך להתקין תקנות לגבי פטור מדיווח אם לנאמן היו רק הכנסות פטורות ממס בישראל, בנאמנות יוצר זר.

מאיר לינזן: אני מציע להוסיף תיקון טכני שאומר "או שנוכה מס במקור".

מיכל דויטש-הנר: למה?

מיכל דויטש-הנר: ללא המס?

מיכל דויטש-הנר: כמו התנאים שיש היום.

מיכל דויטש-הנר: אחד התנאים הוא פטור.

טלי דולן: בסעיף 4 נאמר "מי שקיבל הכנסה שנוכתה ממנה מס במקור כדין או שחל לגביה פטור ממס".

טלי דולן: אני חושבת שאפשר להוסיף את זה.

מיכל דויטש-הנר: הוספנו "הכנסה פטורה ממס", בפסקה 5, "הכנסה שינוכה ממנה מלוא המס וגומר, או נכס שההכנסה ממנו פטורות ממס".

מאיר לינזן: הצעת החוק מקלה בדרישות הדיווח.

מאיר לינזן: הצעת החוק היא בתוקף משנת 2006.

מאיר לינזן: היו דרישות דיווח לגבי נאמנויות גם לפני שנכנס חוק הנאמנויות החל משנת המס 2002.

מאיר לינזן: אני חושב שאם יש הקלה בדרישות הדיווח, מן הראוי או כאן או בצורה מינהלית אחרת להקל בדרישות הדיווח גם אחורנית.

אמנון כהן: אתה מתכוון שמ-2002 לא דיווחו?

אמנון כהן: יש דברים שלא דווחו?

מאיר לינזן: הייתה דרישת דיווח מחמירה יותר.

אמנון כהן: נפתחו תיקים שנסגרו אז?

מאיר לינזן: היו אנשים שלא דיווחו כדין ואם היום מקלים, כדאי גם להקל על אותם אנשים.

מיכל דויטש-הנר: אני חושבת שדיברנו על זה ואמרנו שבמסגרת הסדרי העבר המהותיים שנעשה לגבי הדין שחל לפני חקיקת פרק הנאמנויות, נעשה גם טיפול בחובות העבר.

אמנון כהן: מתי זה?

מיכל דויטש-הנר: זה הסדר מינהלי שרשות המסים תציע לגבי הסדרי המס המהותיים שיחולו לשנים שלפני חקיקת פרק הנאמנויות, לפני 1 בינואר 2006 ושם יהיה גם טיפול בנושא הדיווח של שנים עברו.

אמנון כהן: זה מספר את אדוני?

מאיר לינזן: כן.

ראובן ריבלין: התיקון הזה נעשה על פי איזה יוזמה?

אמנון כהן: אדוני, את הדיון בנושא ניהלת ב-15 בינואר.

ראובן ריבלין: נכון.

אמנון כהן: אז שלחת אותם לעשות התאמות בין הגופים ולכן היום הם הגיעו כאשר למעט כמה דברים כמעט על הכל מוסכם.

אמנון כהן: אתה ניהלת את הדיון ועשית עבודה מצוינת כפי שאתה יודע לעשות.

ראובן ריבלין: תודה רבה אדוני היושב-ראש.

ראובן ריבלין: אנחנו ביקשנו מהם לתאם ביניהם.

ראובן ריבלין: כאשר אין מחלוקת בין השלטון לבין הגורמים המקצועיים, אנחנו שמחים לעזור.

ראובן ריבלין: מה הייתה היוזמה של החוק הזה?

יהודה נסרדישי: יוזמה שלנו.

יהודה נסרדישי: בחקיקה הראשית הגענו לכלל מסקנה שעל הרבה מאוד פעולות דרשנו דוח ואכן כל ההמון כקול שדי.

יהודה נסרדישי: היו כמה פניות אלינו והגענו לכלל מסקנה להעביר חלק ניכר מהדיווחים להודעות.

יהודה נסרדישי: זאת חקיקה מקלה.

אמנון כהן: אם אין הערות, אני מבקש את הייעוץ המשפטי של הוועדה לקרוא את הצעת החוק עם התיקונים.

מיכל דויטש-הנר: יש לנו עוד תיקון אחד, לגבי התחילה ועוד משהו.

מיכל דויטש-הנר: בפסקה (3) שמובאת באותה פסקה (1), יש יותר מדי "או".

מיכל דויטש-הנר: בסעיף 75(ז)(ז), (ח), (יב)(ה) או (ו).

מירב תורג'מן: לגבי התחילה, סעיף 11, זה יוצא סעיף 12, לגבי סעיף קטן (ב), "תחילתו של סעיף 75(יב)(ה) לפקודה כנוסחו סעיף (7)(1) לחוק זה", אנחנו מבקשים שזה יהיה ה-1 בינואר 2009 ולא רטרואקטיבית ל-1 בינואר 2008.

מירב תורג'מן: אני מבינה שיש הסכמות לנושא הזה.

מיכל דויטש-הנר: התיקון של סעיף 75(יב)(ה) עם הוספת תושב ישראל, הוועדה ביקשה שנעשה זאת מיום הפרסום ואמרנו שלאור העובדה שמדובר בשומה של שנה, לא ממש יעזור שנעשה את זה מיום הפרסום.

יהודה נסרדישי: הסכמנו לזה.

יהודה נסרדישי: בסדר.

מאיר לינזן: הערה אחרונה.

מאיר לינזן: ישנם נושאים שאני מבין שנציבות מס הכנסה או רשות המסים יוזמת תיקונים שונים מהותיים, להבדיל מהנושאים הדיווחיים כאן.

מאיר לינזן: אני אוריד את ההערה שלי אם אתם באמת יוזמים שורה של תיקונים מהותיים ואני אביא דוגמה אחת בלבד.

מאיר לינזן: יש מוסד שנקרא נאמנות נהנה תושב חוץ.

מאיר לינזן: בנאמנות נהנה תושב חוץ, כל הנהנים חייבים להיות נהנים יחידים תושבי חוץ.

מאיר לינזן: מבחינת דרישות הדין של דינים זרים, לפעמים צריך שיהיה, אחרי שכל הנהנים למשל הולכים לעולמם, איזשהו נהנה שהוא תאגיד.

מאיר לינזן: למשל תאגיד צדקה שזה מתחייב מכוח דיני נאמנויות זרים.

מאיר לינזן: התשובה שלכם הייתה שאתם תעשו גם תיקונים מהותיים.

מיכל דויטש-הנר: בעניין מוסדות ציבור בלבד אמרנו שנשאיר את זה בצד כי זה נושא שאנחנו רוצים לעשות במשותף עם משרד המשפטים וביקשנו את הנושא של מוסדות ציבור לשים בצד בינתיים.

מיכל דויטש-הנר: אנחנו ניכנס לעובי הקורה יחד עם משרד המשפטים ונטפל בעניין.

מאיר לינזן: המטרה כאן היא לא כדי לתת הגנה למוסדות צדקה אלא לפעמים נהנה שהוא איננו יחיד בשר ודם.

מיכל דויטש-הנר: נושא ההשפעה של קיומו של מוסד ציבור כנהנה או נהנה פוטנציאלי בין נאמנות, אנחנו רוצים לדון בו לא כאן, לא עכשיו ולא בעת הזו.

יהודה נסרדישי: אמרתי את האני מאמין שלנו עוד בדיון הקודם ב-15 בינואר.

יהודה נסרדישי: יש נושאים נוספים שצריך לטפל בהם כגון תקופת העבר לחקיקה.

יהודה נסרדישי: יש לנו כוונה או רעיון ללכת להסדרים מסוימים שבמסגרתם גם נטפל בדיווחי העבר וגם לגבי המוסדות הפטורים אנחנו נטפל בהם ביחידה נפרדת.

יהודה נסרדישי: חשוב לנו מאוד להעביר את זה כמו שהוא על מנת להודיע לציבור שנושא הנאמנויות אפשר להגיש דיווח ואפשר להגיע ונפתח להם תיקים ושהמערכת תתחיל לטפל בנאמנויות.

מירב תורג'מן: חוק לתיקון פקודת ס הכנסה (מס' 162) התשס"ח-2007

מירב תורג'מן: 1.

מירב תורג'מן: תיקון סעיף 75ד

מירב תורג'מן: 2.

מירב תורג'מן: הוספת סעיף 175ו

מירב תורג'מן: 175ו.

מירב תורג'מן: חיובה של הכנסת הנאמן בידי היוצר או הנהנה.

מירב תורג'מן: בנאמנות תושבי ישראל – יהיה יוצר תושב ישראל בשנת המס, ואם היה יותר מיוצר אחד תושב ישראל בשנת המס, רק אחד מהם (להלן – יוצר מייצג).

מירב תורג'מן: ובלבד שהתקיימו בנאמנויות כל התנאים הפורטים בסעיף קטן (ב), לפי העניין, ויחולו ההוראות שבסעיף קטן (ג).

מירב תורג'מן: לגבי נאמנות תושבי ישראל – כל היוצרים, לרבות היוצר המייצג, הודיעו על בחירתם שהיוצר המייצג יהא בר השמה ובר החיוב ובהחלת הוראות סעיף זה.

מירב תורג'מן: (5) הודעה כאמור בפסקאות (2) ו-(3) או (4), לפי העניין, תוגש, בטופס שקבע המנהל, לפקיד השומה יחד עם הדוח לפי סעיף 131(א)(5ב)(4) לשנת המס הראשונה בה בחרו הנאמן וכל היוצרים או הנאמן וכל הנהנים לפי העניין, בהחלת הוראות סעיף זה.

מירב תורג'מן: תחול גם בשנות המס הבאות שלאחר שנת המס הראשונה כאמור בסעיף קטן (א)(5), והם לא יהיו רשאים לחזור בהם מבחירתם אם היוצר המייצג או הנהנה המייצג, לפי העניין, עודו בחיים והוא תושב ישראל וכל עוד אין נאמן תושב ישראל בנאמנות.

מירב תורג'מן: הוראות כל דין לעניין תשלום המס, דיווח, גבייה ועונשין יחולו על היוצר המייצג ועל הנהנה המייצג, לפי העניין, בשל הכנסת הנאמן ובשל נכסי הנאמן.

מירב תורג'מן: הוראות סעיף 75ט(ד) יחולו, ובלבד שבמקום "היה לנאמן" יקראו "היה ליוצר המייצג או לנהנה המייצג, לפי העניין".

מירב תורג'מן: 3.

מירב תורג'מן: תיקון סעיף 75ז

מירב תורג'מן: בסעיף קטן (ה), במקום "ההוראות לפי סעיפים 14(א) או (ג)" יבוא "ההוראות לפי סעיפים 14(א) עד (ג)".

מירב תורג'מן: (א) ברישא, אחרי "סעיף 75ו" יבוא "(א) עד (ט) ו-(יא)".

מירב תורג'מן: "(5) אם הופקה ההכנסה או נצמחה ממקורות הכנסה שונים – יראו את החלוקה כאילו נעשתה באופן יחסי מכל מקור הכנסה כאמור, אלא אם נקבע בכתב הנאמנות כי ההכנסה שחולקה מיועדת לאותו נהנה שחולקה לו".

מירב תורג'מן: 4.

מירב תורג'מן: תיקן סעיף 75ט

מירב תורג'מן: (1) אחרי סעיף קטן (א) יבוא:

מירב תורג'מן: (2) בסעיף קטן (ב), במקום הסיפא החל במלים "למעט סעיפים קטנים" יבוא "למעט סעיפים קטנים (א), (ג) ו-(ח) שבו, בשינויים המחויבים".

מירב תורג'מן: בסעיף 75י(א)(4) לפקודה, בפסקת משנה (ב), במקום "בדוח שהגיש היוצר לפי סעיף 131 לשנת יצירת הנאמנות" יבוא "בהודעה שהגיש היוצר לפי סעיף 75טז1".

מירב תורג'מן: בסעיף 75יא(א) לפקודה, במקום "הוראות לפי סעיפים 14(א) או (ג),, יבוא "הוראות לפי סעיפים 14(א) עד (ג),.

מירב תורג'מן: בסעיף 75יב לפקודה –

מירב תורג'מן: (2) בסעיף קטן (ז), במקום "הוראות לפי סעיפים 14(א) או (ג),, יבוא "הוראות לפי סעיפים 14(א) עד (ג)".

מירב תורג'מן: אחרי סעיף 75טז לפקודה יבוא:

מירב תורג'מן: (א) יוצר תושב ישראל שיצר בשנת המס נאמנות או שהקנה לנאמן בשנת המס נכס או הכנסה מנכס, חייב בהגשת הודעה למנהל בתוך 90 ימים מיום יצירת הנאמנות או מיום ההקניה, לפי העניין.

מירב תורג'מן: (1) פרטי כל אח מהיוצרים וכל אחד מהנהנים, פרטי הנאמן ומגן הנאמנות אם קיים, והתושבות של כל אחד מהם.

מירב תורג'מן: (3) מועד ההקניה של הנכסים או ההכנסה האמורים, לפי העניין.

מירב תורג'מן: (ג) בלי לגרוע מהוראות סעיף קטן (א), יוצר בנאמנות יוצר תושב חוץ שהפכה לנאמנות תושבי ישראל או לנאמנות נהנה תושב חוץ משום שהיוצר היה לתושב ישראל, חייב בהגשת הודעה למנהל עד יום 30 באפריל בשנת המס שלאחר שנת המס שבה היה היוצר לתושב ישראל.

מירב תורג'מן: ואולם אם חלה על היוצר חובה להגיש דוח לפי סעיף 131 במועד הגשת הדוח, הודעה כאמור תוגש בטופס שקבע המנהל ויפורטו בה הפרטים האמורים בסעיף קטן (ב).

מירב תורג'מן: ואולם לעניין פרטי הנכסים והכנסה כאמור בסעיף קטן (ב)(2) יפרט היוצר את פרטי הנכסים וההכנסה שהקנה היוצר לנאמן בחמש השנים שקדמו לשנת המס שבה היה היוצר לתושב ישראל.

מירב תורג'מן: (א) נאמן בנאמנות יגיש הודעה למנהל, בטופס שיקבע המנהל, כמפורט להלן:

מירב תורג'מן: (2) בדבר שינוי סוג של נאמנות קיימת – עד יום 30 באפריל בשנת המס שלאחר שנת המס שבה שונה סוג הנאמנות, ואולם אם חלה על הנאמן חובה להגיש דוח לפי סעיף 131(5ב) לגבי אותה נאמנות – במועד הגשת הדוח.

מירב תורג'מן: (ב) הוראות סעיף קטן (א) יחולו על יוצר שבחר להיות בר השומה ובר החיוב לפי הוראות סעיפים 75ז(ח) או 75יב(ה), בשינויים המחויבים.

מירב תורג'מן: נהנה תושב ישראל שקיבל מנאמן בחלוקה נכס שאינו כסף, גם אם החלוקה אינה חייבת במס בישראל, חייב בהגשת הודעה למנהל עד יום 30 באפריל בשנת המס שלאחר שנת המס שבה הייתה החלוקה כאמור, ואולם אם חלה על הנהנה חובה להגיש דוח לפי סעיף 131 – במועד הגשת הדוח.

מיכל דויטש-הנר: בסעיף 75טז2(ב) חסר לנו כאן יוצר מייצג והנהנה המייצג.

מיכל דויטש-הנר: זאת חובת הודעה של נאמן ובפסקה (ב) יש את מי שמחליף את הנאמן.

מיכל דויטש-הנר: יש את היוצר שבחר להיות בר רשומה או בר החיוב, שזה לפי הדין הישן, ועכשיו הרי הוספנו את היוצר המייצג והנהנה המייצג שהם נכנסים.

ראובן ריבלין: יש כאן איזושהי בעיה שלשכת רואי חשבון כותבת במכתב.

מיכל דויטש-הנר: ישבנו אתם והם העלו טענה שלא הסכמנו לה.

ראובן ריבלין: אם אני נאמן שהופך להיות מייצג ואני תושב הארץ, זה אחד, ואם אני תושב חוץ, זה שתיים.

ראובן ריבלין: יש כאן איזושהי אפליה שאני לא מבין אותה והיא גם באה לידי ביטוי במכתב עצמו.

ראובן ריבלין: הנושא הזה לכאורה הוא רציני.

מיכל דויטש-הנר: אני יכולה לנסות להסביר גם מה הם אומרים וגם מה ענינו.

ראובן ריבלין: ראיתי מה הם אומרים.

מיכל דויטש-הנר: מה שהם אומרים מתבסס על תוספת שהכנסנו לחוק.

מיכל דויטש-הנר: כלומר, הפקודה היום, הפרק של הנאמנויות, לוקח את הנאמנות כקופסה סגורה ואומר שהנאמן הוא בר הפלוגתה של פקיד השומה.

מיכל דויטש-הנר: בלי משחקים, היוצר, הנהנה, מי העביר למי, של מי ההכנסה, הפקודה שמה לזה קץ ואמרה שבר הפלוגתה שלי הוא הנאמן.

ראובן ריבלין: בצדק.

מיכל דויטש-הנר: באו אלינו וביקשו שבסיטואציות מסוימות שבהן לרשות המסים יהיה קשה להתמודד עם נאמן שלא נמצא בארץ והיוצר הוא כאן או הנהנה הוא פה – תלוי אם זאת נאמנות לפי צוואה – והיוצר רוצה לקחת על עצמו, למרות שהוא יצר נאמנות שלכאורה היא לא נאמנות שם אלא היא נאמנות אמיתית והוא נפרד מן הנכסים, הוא רוצה להמשיך ולהיות בר הפלוגתה של רשות המסים על אותה נאמנות שהיא קופסה סגורה בלי שבאה הזהות המיסויית שלו לידי ביטוי באותה נאמנות אלא עם אותם כללים שחלים היום על הנאמנות אילו הנאמן היה המייצג אותה.

מיכל דויטש-הנר: אז אמרנו שבסיטואציה כזאת זה רק אם אין נאמן תושב ישראל וזאת כי אם יש נאמן תושב ישראל, ימשיך לחול הדין שאומר פה היום בפקודה שהנאמן הוא בר הפלוגתה של רשות המסים, אבל אם יש סיטואציה בעייתית טכנית פרוצדורלית בעיקרה שקשה לנו להגיע לנאמן שהוא נאמן תושב חוץ ויש יוצר תושב ישראל שמתחייב לבוא בנעליו של אותו נאמן ולהיות בר הפלוגתה של רשות המסים.

ראובן ריבלין: היוצר לא יכול להסתתר.

מיכל דויטש-הנר: הם ביקשו את זה.

ראובן ריבלין: היוצר בישראל לא יכול להסתתר מאחורי העובדה שהנאמן הוא תושב חוץ ואם הוא לא כאן, אי אפשר לחקור אותו.

ראובן ריבלין: אני לא מדבר על דברים אקטואליים אלא על דברים אחרים.

מיכל דויטש-הנר: לשכת רואי החשבון ביקשה מאתנו ליצור את הסיטואציה שבר הפלוגתה יהיה היוצר.

מיכל דויטש-הנר: הפגיעה בעיקרון הבסיסי של פרק הנאמנויות שהנאמן הוא בר הפלוגתה תשתנה רק כאשר יש רק נאמן תושב חוץ ואין נאמן תושב ישראל.

מיכל דויטש-הנר: כל עוד יש נאמן תושב ישראל, אנחנו במיינסטרים של החוק.

יהודה נסרדישי: בנקודה ישבנו ודנו אתם וגם הסברנו להם.

ראובן ריבלין: ההסבר שלכם הוא הגיוני.

יהודה נסרדישי: אנחנו בדרך כלל לא אומרים דברים לא הגיוניים, לפחות משתדלים.

ראובן ריבלין: בדרך כלל זה נכון אבל זאת פרזומציה שניתנת לסתירה.

מיכל דויטש-הנר: סעיף 75טז2 קובע את החובה של הודעות על ידי נאמן ומהטעם שיצרנו את האינסטנציה שנקראת יוצר מייצג או נהנה מייצג שבאה במקומו של אותו נאמן, צריך להחיל את אותן הוראות סעיף קטן (א) גם על יוצר מייצג או נהנה מייצג.

מירב תורג'מן: יוצר מייצג או הנהנה מייצג לפי העניין.

מיכל דויטש-הנר: הוראות סעיף קטן (א) יחולו על יוצר שבחר, כן.

מירב תורג'מן: או על יוצר מייצג או על נהנה מייצג לפי העניין.

מיכל דויטש-הנר: נכון.

מירב תורג'מן: 9.

מירב תורג'מן: תיקון סעיף 131

מירב תורג'מן: (1) בסעיף קטן (א), במקום פסקה (5ב) יבוא:

מירב תורג'מן: (1) נאמן בנאמנות תושבי ישראל או נאמן בנאמנות לפי צוואה שנחשבת כתושבת ישראל לפי סעיף 75יב(ג)(1), ובלבד שהיוצר לא בחר להיות בר השומה ובר החיוב לפי הוראות סעיפים 75ז(ח) או 75יב(ה) ושלא נבחר יוצר מייצג או נהנה מייצג, לפי העניין.

מירב תורג'מן: (3) יוצר או נהנה, לפי העניין, שבחר להיות בר השומה ובר החיוב לפי הוראות סעיפים 75ז(ז) או (ח) או 75יב(ה) או (ו).

מירב תורג'מן: (2) במקום סעיף קטן (ג1) יבוא:

מירב תורג'מן: (א) פרטי כל היוצרים וכל הנהנים, פרטי הנאמן ומגן הנאמנות אם קיים, והתושבות של כל אחד מהם.

מירב תורג'מן: (ב) פרטי הנכסים שהוקנו לנאמן או שהכנסה מהם הוקנתה לנאמן, וכן פרטי ההכנסה שהוקנתה לנאמן מנכסים כאמור, ומועד הקניית הנכס או ההכנסה כאמור.

מירב תורג'מן: (2) בדוח כאמור בסעיף קטן (א)(5ב)(2) יפרט הנאמן כל אחד מאלה:

מירב תורג'מן: (ב) פרטי הנכסים בישראל שהוקנו לנאמן או שהכנסה מהם הוקנתה לנאמן, וכן פרטי ההכנסה שהוקנתה לנאמן מנכסים כאמור, ומועד הקניית הנכס או ההכנסה כאמור.

מירב תורג'מן: (3) בסעיף קטן זה, "פרטי הנכסים" – לרבות המחיר המקורי, יתרת המחיר המקורי ויום הרכישה, כהגדרתם בסעיף 88, ושווי הרכישה, יתרת שווי הרכישה ויום הרכישה, כהגדרתם בסעיף 5(ב)(3) לחוק מיסוי מקרקעין, לפי העניין.

מירב תורג'מן: "(5) נאמן, בין אם הוא תושב ישראל ובין אם לא, שהיו לו בישראל רק הכנסה הפטורה ממס או נכס שההכנסות ממנו פטורות ממס".

מיכל דויטש-הנר: או שנוכה כדין.

מיכל דויטש-הנר: לדעתי יש כאן טעות בהפניה לחוק מיסוי מקרקעין.

מיכל דויטש-הנר: זה צריך להיות סעיף 47.

מיכל דויטש-הנר: אני צריכה לבדוק את זה ואני אודיע לך.

מיכל דויטש-הנר: רק הכנסה הפטורה ממס, הכנסה שנוכה ממנה מלוא המס או נכס שההכנסות ממנו פטורות ממס.

מירב תורג'מן: 11.

מירב תורג'מן: תיקון חוק לתיקון פקודת מס הכנסה (מספר 147)

מירב תורג'מן: (1) פסקה (2) – תימחק.

מירב תורג'מן: (3) בפסקה (5) אחרי "יחולו" יבוא "גם?.

מירב תורג'מן: 12.

מירב תורג'מן: תחילה והוראות מעבר

מירב תורג'מן: (ב) תחילתו של סעיף 75יב(ה) לפקודה, כנוסחו בסעיף 7(1) לחוק זה, ביום.

מירב תורג'מן: ..... (1 בינואר 2008).

אמנון כהן: לשכת עורכי-הדין, זה בסדר?

מאיר לינזן: בסדר.

אמנון כהן: את הערות לשכת רואי החשבון שמענו מרשות המסים.

אמנון כהן: ה צ ב ע ה

אמנון כהן: תודה רבה.